Na temelju članka 149. stavka 3. Zakona o pomorskom dobru i morskim lukama ("Narodne novine" broj 83/23) i članka 37. Statuta Grada Šibenika ("Službeni glasnik Grada Šibenika" broj 2/21), Gradsko vijeće Grada Šibenika, na 21. sjednici od 18. rujna 2024. godine, donosi

**ODLUKU  
o dopuni Odluke o redu na pomorskom dobru**

**Članak 1.**

Dopunjuje se Odluka o redu na pomorskom dobru („Službeni glasnik Grada Šibenika“, br. 10/23) na način da se u članku 13. iza stavka 2. dodaje novi stavak 3. koji glasi:

„(3) U provedbi nadzora nad provedbom ove Odluke pomorski redar ima pravo i obvezu rješenjem ili na drugi propisan način narediti fizičkim i pravnim osobama mjere za održavanje reda na pomorskom dobru i to:

1. narediti uklanjanje protupravno postavljenih predmeta, naprava, objekata, uređaja, reklama i sl.
2. zabraniti obavljanje radova i djelatnosti na pomorskom dobru
3. narediti i druge mjere u svrhu održavanja reda na pomorskom dobru
4. naplatiti novčanu kaznu na mjestu počinjenja prekršaja
5. predložiti pokretanje prekršajnog postupka.“

Dosadašnji stavak 3. postaje stavak 4.

**Članak 2.**

Ostali članci Odluke o redu na pomorskom dobru („Službeni glasnik Grada Šibenika“, br. 10/23) ostaju nepromijenjeni.

**Članak 3.**

Ova Odluka stupa na snagu osmog dana od dana objave u „Službenom glasniku Grada Šibenika“

KLASA: 934-03/23-01/03

URBROJ:2182-1-03-24-8

Šibenik, 18. rujna 2024.

GRADSKO VIJEĆE GRADA ŠIBENIKA

PREDSJEDNIK

dr.sc. Dragan Zlatović,v.r.